Diari Oficial de la Generalitat Valenciana


Sumari del DOGV 1090, del 21-06-1989 (1989/814247)

ORDRE de 15 de maig de 1989, de la Conselleria de Cultura, Educació i Ciència, per la qual s'ofereixen llicencies per estudis per al curs 1989-90 destinades a professors d'ensenyament no universitari de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1090

Data del DOGV
:   21-06-1989

Secció del DOGV
:   AUTORITATS I PERSONAL

Número del document
:   1989/814247


Data del document
:   15-05-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 de maig de 1989, de la Conselleria de Cultura, Educació i Ciència, per la qual s'ofereixen llicències per estudis per al curs 1989/90 destinades a professors d'ensenyament no uniersitari de la Comunitat Valenciana.  
La formació permanent del professorat constitueix un dels objectius prioritaris de la política educativa de la Conselleria de Cultura, Educació i Ciència, ja que la competència professional, l'actualització científica i didàctica del professorat i l'adquisició de noves tècniques d?investigació i docència són la millor garantia per impulsar un procés de renovació educativa.  
Una de les principals accions positives per tal de potencias la formació permanent del professorat és la concessió de llicències per a estudis, ja que els professors tenen l'oportunitat d'accedir a períodes d'actualització o ampliació de coneixements científics i didàctics i en restar dispensats de les seues tasques docents poden dedicar-se plenament a tasques pròpies de la formació permanent mitjançant el seguiment d'estudis de caràcter acadèmic, l?assistència a activitats de formació o elaboració de treballs d'investigació per a posteriorment, fer conèixer el resultat de les seues elaboracions i creacions i que aplicades a l'àmbit escolar suposen un substancial benefici per a la qualitat de l'ensenyament.  
Per tot això i fent ús de les competències que em confereix l?article 35 de la Llei de la Generalitat Valenciana 10/1985, de 31 de juliol de Govern Valencià,  
ORDENE:  
Article primer  
Es convoca concurs de mèrits per tal de concedir 90 llicencies per estudis durant el curs 1989-90 dirigides a professors destinats en Centres Públics de la Comunitat Valenciana, en les modalitats que figuren en l'Annex I.  
Article segon  
Podran participar en el concurs els funcionaris docents pertanyents a Cossos o Escales de professors que presten serveis en centre públics de BUP, FP, Ensenyaments Especialitzats, EGB, Pre-escolar, Educació Especial i EPA, que tinguen les següents condicions:  
a) Estar en situació d'actiu.  
b) Tenir tres anys d'antigüetat, en la data de la convocatòria.  
c) No estar destinat en Comissió de Serveis durant el període per al qual es sol·licita la llicència.  
d) No haver tingut anteriorment cap llicència per estudis.  
e) No estar adscrit com a professor a Centres a l?estranger.  
f) No estar subjecte al servei militar en el període de llicència per estudis.  
Article tercer  
U. Les sol·licituds per duplicat juntament amb la documentació corresponent, es dirigiran al Director General d'Ordenació i Innovació Educativa, segons el model de l'Annex II.  
Dos. La presentació de sol·licituds i documentació es realitzarà en els Serveis Territorials d'Educació de la Conselleria de Cultura, Educació i Ciència; o per qualsevol dels mecanismes establerts en l?article 66 de la Llei de Procediment Administratiu.  
Tres. El termini de presentació serà d?1 mes a partir de l?endemà de la publicació d'aquesta Ordre en el Diari Oficial de la Generalitat Valenciana.  
Article quart  
S'adjuntarà a la sol·licitud la següent documentació:  
a) Full de serveis certificat pels Serveis Territorials d?Educació tancada a la data de l'Ordre de convocatòria.  
b) Projecte d'estudis o treballs a realitzar durant el període de la llicència, segons l'esquema contingut en l'Annex III.  
La concesió d'aquestes llicències es compatible amb el gaudiment de beques o ajudes econòmiques destinades a sufragar les despeses ocasionades per la realització del projecte per al qual es concedeix al llicència.  
c) Acreditació dels mèrits acadèmics, professionals o de qualsevol tipus relacionats amb els estudis o treballs per als quals demana la llicència. Per aquest efecte no seran comptabilitzats els que no siguen justificats degudament.  
d) Declaració jurada de no haver tingut anteriorment cap llicència per estudis.  
e) Relació numerada i signada dels documents que s'aporten.  
Article cinqué  
La selecció de les sol·licituds la realitzarà una Comissió presidida pel Director General d'Ordenació i Innovació Educativa o persona en qui delegue i formada per:  
- Un representant de la Direcció General de Règim Econòmic i de Personal, a nivell de Cap de Servei.  
- Un representant de la Direcció General de Centres i Promoció Educativa, a nivell de Cap de Servei.  
- La Cap del Servei de Formació del Professorat.  
- Dos professors en actiu d'un centre públic d'ensenyament no universitari, designat pel Director General d'Ordenació i Innovació Educativa.  
- Un Director de CEP, designat pel Director General d'Ordenació i Innovació Educativa.  
Actuarà com a Secretari un funcionari de la Direcció General d'Ordenació i Innovació Educativa, designat pel Director General d'Ordenació i Innovació Educativa.  
A les reunions de la Comissió, hi podrà assistir amb veu, però sense vot, un representant de cada un dels sindicats que formen part de la Mesa Sindical Sectorial d'Educació.  
La Comissió itindrà facultats per a resoldre tots els dubtes que apareguen en la interpretació de les bases, i la posibilitat d'entrevistar els sol·licitants si ho estimen oportú.  
Article sisé  
U En el cas de llicències vacants en alguna de les modalitats i segons el parer de la Comissió Seleccionadora, podran incorporar-se a unes altres per a les que hi hagen candidats.  
En nombre total de llicències no podrà ultrapassar l'anunciat.  
Quan calga, i a efectes de suplència davant de possibles renúncies, s'establirà una llista ordenada d'aspirants.  
Dos. En cas d'empat entre els preseleccionats aquest es dirimirà atenent sucessivament els següents criteris:  
1) Major puntuació en l'apartat 1.1 del Barem.  
2) Major puntuació en l'apartat 2.2 del Barem.  
3) Major puntuació en l'apartat 3 del Barem.  
Tres. La relació de preseleccionats es publicarà en els taulers d'anuncis de la Conselleria de Cultura, Educació i Ciència i dels tres Serveis Territorials, i hi haurà un termini de deu dies per a reclamar. Després d'aquest termini, la Comissió seleccionadora trametrà a la Direcció General de Règim Econòmic i Personal l'acta o les actes definitives de selecció on hi constaran les puntuacions atorgades a cada un dels candidats, així com, la relació final dels seleccionats ordenada per puntuació.  
Article seté  
La Direcció General de Règim Econòmic i Personal, una vegada resolt el concurs de mèrits d'acord amb els requisits establerts en aquesta convocatòria, publicarà la Resolució definitiva de la concessió de llicències per estudis en el Diari Oficial de la Generalitat Valenciana, i expedirà també les credencials singulars corresponents.  
Una vegada resolta aquesta convocatòria no s'admetran renúncies a les llicències concedides, llevat de casos d'excepcional gravetat lliurement apreciats per la Direcció General de Règim Econòmic i Personal, previ informe de la Direcció General d'Ordenació i Innovació Educativa.  
Article vuité  
El període de durada de les llicències per estudis serà de l'1 de octubre de 1989 fins al 30 de setembre de 1990.  
Quan la llicència per estudis haurà estat sol·licitada per tal de poder gaudir d'una beca concedida del Ministeri d'Educació i Ciència o, si s'escau bé directament amb motiu de convenis o acords de cooperació bilateral amb el que s'ha disposat anteriorment, podrà autoritzar-se?n l?aprofitament fins el 31 de desembre de 1990 i sempre que les necessitats del Servei ho permitixquen.  
Article nové  
Els professors beneficiaris presentaran en la Direcció General d'Ordenació i Innovació Educativa, en el termini d'un mes després d'acabar el període de llicències per estudis, una memòria global de treball fet o justificants dels estudis realitzats.  
Article deu  
La Conselleria de Cultura, Educació i Ciència podrà disposar de les memòries d'acord amb la legislació vigent sobre propietat intel·lectual.  
Article onze  
L'incompliment de les condicions estipulades podrà motivar la rescinssió de la llicència per estudis, així com les sancions que corresponguen.  
Article dotze  
Durant el temps de durada de la llicència per estudis, els professors seleccionats rebran els emoluments corresponents a les retribucions bàsiques segons l'article 22.3 de la Llei 30/1984, de Mesures per a la Reforma de la Funció Pública.  
Article tretze  
Durant el mes següent a la Resolució definitiva del concurs, els participants podran retirar la seua documentació en la Direcció General d'Ordenació i Innovació Educativa, de la Conselleria de Cultura, Educació i Ciència directament o a través d'alguna persona autoritzada. Quan haurà transcorregut aquest termini es perdrà aquest dret.  
DISPOSICIONS FINALS  
Primera  
S'autoritzen les Direccions Generals d'Ordenació i Innovació Educativa i de Règim Econòmic i Personal perquè en l?àmbit de les seues competències dicte les instruccions necessàries per al desplegament d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 15 de maig de 1989.  
El Conseller de Cultura, Educació i Ciència,  
CIPRIA CISCAR I CASABAN  
ANNEX I  
MODALITATS DE LES LLICENCIES PER ESTUDIS  
1. Perfeccionament acadèmic.  
Tesis doctorals.  
Llicenciatures.  
Altres estudis acadèmics 30  
2. Perfeccionament lingüístic 20  
3. Projectes D'investigació didàctica i educativa 35  
4. Projectes D'investigació en coeducació 5  
ANNEX II  
SOL·LICITUD DE LLICENCIA PER ESTUDIS, CURS 1989-90  
D/Dª sol·licita que  
li siga concedida llicència per estudis en la modalitat que s'indica a continuació:  
1. MODALITAT  
1. Obtenció grau de llicenciatura.  
1.1 Ciències   
1.2 Filosofies   
1.3 D'altres   
2. Perfeccionament professional.  
2.1 Llengües estrangeres   
2.2 Tesis doctoral   
2.3 Projectes D'investigació científica   
2.4 Projectes D'investigació didàctica   
2.5 Projectes d'investigació de sistemes de coeducació   
3. Readaptació professional.  
Indiqueu amb una (X) la que sol·liciteu.  
II. COS O ESCALA DE PROCEDÈNCIA (Llei 30/1984)  
1. Mestres   
2. E. Secundari   
3. Altres cossos o escales   
III. DADES PROFESSIONAL.  
Assignatura, matèria o àrea en què està especialitzat   
Ensenya l'esmentada assignatura, matèria o àrea?  
Centre   
adreça del centre codi postal   
localitat província Nº R.P.   
IV DADES PERSONALS  
DNI telèfon particular   
domicili particular codi postal   
localitat província   
 , de de 1989  
signatura:  
DIRECCIÓ GENERAL D'ORDENACIÓ I INNOVACIÓ EDUCATIVA  
ANNEX III  
ESQUEMA DEL CONTINGUT DEL PROJECTE D'ESTUDIS O TREBALL  
1. Modalitat de la llicència per estudis.  
2. Estudis o treball que projecta realitzar.  
3. Centre d'estudis o empresa on pensa realitzar el projecte de treball.  
3.1 Nom:   
3.2 Domicili   
Localitat Prov. Teléf   
4. Perquè sol·liciteu la llicència?: Justifiqueu-ho en un màxim de 10 folis seguint el següent esquema:  
4.1 Motius.  
4.2 Objectius.  
4.3 Justificació d'aquests.  
4.4 Etapes en desplegament (el projecte serà datat i signat per l'interesat).  
ANNEX IV  
BAREM DE LLICENCIES PER ESTUDIS PER AL CURS 1989-90  
 TOTAL PUNTS  
 MÀXIM  
1.Projecte de treball o estudis: Projecte de treball  
1.1 Per l'interès que oferesca per a millorar la qualitat  
de l'ensenyament en l'especialitat o matèria que ensenya  
(mínim 4 punts) l0  
1.2 Per la concesió de beca per a la realització del treball  
que es presenta 8  
2. Mèrits docents:  
2.1 Serveis docents:  
2.1.1 Per cada any de serveis com a funcionari de carrera:  
1 punt per any complet 7 Full de serveis  
2.2.1 Activitats docents i participació en els òrgans  
directius o de coordinació didàctica, equips, departament,  
seminaris 6  
2.2.2 Participació en Programes Educatius o treballs  
per als quals es demana llicència 43  
3. Activitats de formació permanent:  
3. 1 Direcció o docència en activitats de perfeccionament Fotocopia compulsada  
relacionades amb la seua especialitat: 0,50 punts per dels certificats acreditatius  
activitat com màxim 8  
3.2 Assistència a cursos, grups estables, seminaris i  
d'altres activitats de perfeccionament relacionades  
amb la seua especialitat: 0,25 punts per activitat  
com a màxim 5  
4. Publicacions o investigacions sobre Exemplars corresponents  
matèria o l'especialitat d'ensenyament. avalats per Organismes  
4.1 De caràcter científic: màxim 1 punt per treball 8 Públics.  
4.2 De caràcter pedagògic i didàctic:  
màxim 1 punt per treball 8  
5. Mèrits acadèmics:  
5. 1 Títol de Doctor en la matèria objecte de l'estudi Fotocòpia compulsada  
5.2 Altres títols o Diplomes relacionats o no amb la 4 de títol o certificat d'estudis  
capacitat objecte de la matèria: 1 punt màxim per  
estudis de cadascun 4  
6. Serveis prestats des de l'Administració Educativa Fotocopia compulsada  
relacionats amb la Innovació Pedagògica: document justificatiu  
1 punt per cada any complet 3 amb l'expresió de la   
 durada dels càrrecs  
7. Activitats relacionades amb empreses 3  
TOTAL MÀXIM 78